Senat SAD: Bez saglasnosti o pomoći autoindustriji
Većinske demokrate i manjinski republikanci u Senatu nisu uspeli da postignu saglasnost o paketu pomoći američkoj autoindustriji. Lider
Uskoro nakon što je saopšteno da su pregovori propali obavljeno je i formalno glasanje kojim je zakonski predlog poražen. Za predlog su glasala 52, a protiv - 35 senatora. Pošto nije postignuta većina od najmanje 60 glasova, zakonski predlog ne bi mogao da savlada proceduralne prepreke. Republikanci su želeli da američki proizvodjači automobila smanje troškove radne snage kako bi postali konkurentni sa stranim proizvodjačima. I predsednik Džordž Buš i novoizabrani predsednik Barak Obama apelovali su na zakonodavce da usvoje ovu meru. Posle neuspeha pregovora u Senatu, na berzama širom sveta pala je cena deonica. Najvažniji berzanski indeksi u Aziji opali su za čitava četiri procenta rano jutros. Cena nafte pala je za tri dolara po barelu a vrednost ameirčkog dolara je takodje opala, i po prvi put u 13 godina je manja od 90 jena. Kolaps plana o pomoći američkoj auto-industriji odrazio se i na japanske proizvodjače automobila, a deonice Honde, Tojote i Nisana izgubile su oko 10% vrednosti. Južnokorejski Hjundai i Kia izgubili su više od osam procenata vrednosti.